එසේම තමන්ගේ නායකත්වය යටතේ තමන් මෙන්ම අනෙකුත් නිලධාරීන් කළ වැටලීම්වලින් අත්අඩංගුවට ගත් 37 දෙනෙකුට මරණ දඬුවමත් 60 දෙනෙකුට ජීවිතාන්තය දක්වා සිරදඬුවමත් ලබාදීමට හැකිවන පරිදි අධිකරණයට කරුණු වාර්තා කිරීමට තම නිලධාරීන් මෙහෙයවූ නායකයෙකි. වෙලේ සුුදාට මරණ දඬුවම නියම වන්නේද රංගජීව මහතා විසින් කළ වැටලීමක් අනුවය. වෙලේ සුදා යනු සන්තෝෂම් ලබාදී රංගජීව වැන්නෙක් මෙල්ල කිරීමට හැකියාව තිබුණේ නම් ඒ අවස්ථාව කිසිසේත්ම මගහරින්නෙක් නොවන බව ඔහුගෙන් සන්තෝෂම් ලැබූවන් ගැන කියවෙන වාර්තා අනුව පැහැදිලි වනු ඇත. පිළියන්ඳල වෙඩි තැබීම දවසේ ද රංගජීව මහතා ඇතුලු කණ්ඩායම එහි ගියේ මධුෂ් ලංකාවට එවන ලද කෝටි ගණනක් වටිනා හෙරොයින් තොගයක් අල්ලා ගැනීමට ලැබුණ ඔත්තුවක් අනුවය. ඔහුට ඔත්තුව දුන්නේ කවුද? ඔහු නමින් මොහොමඩ් නවාස් හෙවත් මීගමුවේ නවාස්ය. පිළියන්දල වෙඩි තැබීමෙන් පසුව කරන ලද පරීක්ෂණවලදී හෙළිදරව් වූයේ නවාස්, ආමි අසිතත් සමගම ඉන්දියාවට පලාගොස් ඇති බවය.
වැටලීම්වලින් අත්අඩංගුවට පත් පිරිසෙන් ජීවිතාන්තය දක්වා සිරදඬුවම් හිමිවූ පිරිස කොපමණද?
60